Kan LekkeSlaap jou vasvra oor Suid-Afrika?Vlag van Suid-Afrika (Foto: Self-photographed, BY-SA 2.5 via Wikimedia Commons) Oos tot wes, wyd en syd, Suid-Afrika word geken aan sy merkwaardige diversiteit en as dit by algemene kennis oor ons pragtige land kom, is daar soveel om te ken én te verken. Daarom het LekkeSlaap 19 vrae vir 2019 saamgestel om jou algemene kennis oor ons land te toets. Kom ons kyk of LekkeSlaap jou met dié tawwe tienies kan vasvra ─ miskien leer jy iets nuut oor hoekom Suid-Afrika net die beste is! (Die antwoorde verskyn onderaan) 1. Watter Amerikaanse ster het Kimberley se 128.54 karaat Tiffany-diamant vanjaar na die Oscars gedra? a) Natalie Portman b) Lady Gaga c) Emma Stone 2. Watter stad het in 1882, nog voor Londen, die eerste stad in Afrika met elektriese straatligte geword? a) Kimberley b) Kaapstad c) Johannesburg 3. Watter vorm is die Kasteel de Goede Hoop in Kaapstad? a) ’n Seshoek b) ’n Driehoek c) ’n Vyfpuntster 4. Waar in Suid-Afrika sal jy Die Hel vind? a) Gamkaskloof, Wes-Kaap b) Vredendal, Wes-Kaap c) Kenhardt, Noord-Kaap 5. Wat is die enigste streek ter wêreld waar rooibos verbou word? a) Cederberg b) Baviaanskloof c) Richtersveld 6. Napoleon Bonaparte het tydens sy ballingskap op St. Helena aangedring op wyn van hierdie wynplaas. a) Solms-Delta b) Babylonstoren c) Groot Constantia 7. Watter enorme soutpan is bekend daarvoor dat adrenalienvrate en renjaers hul motors se spoed toets? a) Verneukpan b) Bitterpan c) Brakpan 8. Watter bekende Suid-Afrikaanse privaat ondersoeker het vanjaar ’n beduidende rol gespeel in die reddingspoging en hervestiging van ’n hele klompie van Kamferdam se flaminkkuikens? a) Gerrie Nel b) Mike Bolhuis c) Charl Holm 9. Op watter Oos-Kaapse strand sal jy moontlik sonbaai langs ’n koei? a) Kampsbaai b) Koffiebaai c) Stompneusbaai 10. Watter fabelagtige waterfiguur kan blykbaar by die Meiringspoort-waterval aangetref word? a) ’n Spook-selekant b) ’n Karoo-kelpie c) ’n Karoo-meermin 11. Waar beskerm die mistieke Reënkoningin en haar gesante die grootste broodboomwoud ter wêreld? a) Modjadjiskloof in Limpopo b) Sabie in Mpumalanga c) Karkloof in KwaZulu-Natal 12. In watter Oos-Kaapse Karoodorp kan die graf van ’n wyle Harry Potter aangetref word? a) Cradock b) Nieu-Bethesda c) Grahamstad 13. Aan die toppunt van watter bergpas sal jy die hoogste kroeg in Afrika aantref? a) Sanipas b) Tradouwpas c) Bushman’s Neck-pas 14. In watter natuurreservaat in die Kalahari mag die sand dalk vir jou brul as jy daarop trap? a) Kgalagadi-oorgrenspark b) Augrabieswaterval Nasionale Park c) Witsand Natuurreservaat 15. Hoeveel ingangshekke het die Krugerwildtuin? a) 9 b) 7 c) 11 16. Waar in Suid-Afrika is die wêreldbekende tegnologie-entrepreneur Elon Musk gebore? a) Durban b) Kaapstad c) Pretoria 17. Watter een van die volgende opsies is die oudste grotte in die wêreld? a) Kangogrotte, Oudtshoorn b) Sudwalagrotte, Mpumalanga c) Sterkfonteingrotte, Gauteng 18. Sowat 90% van die olifantekoeie in hierdie park het nie tande nie. a) Addo-olifantpark b) Tembe-olifantpark c) Knysna-olifantpark 19. ’n Hektaar van hierdie inheemse boom verwyder meer koolfstofuitlaatgas uit die lug as ’n hektaar van die Amasone. a) Kremetartboom b) Spekboom c) Kokerboom Kyk of jy reg is: Hierdie artikel is verskaf deur Lekkeslaap.co.za en is opgestel deur Adriëtte le Roux.